so..teil 2..  am negschte tag, also am 26., heiwer alli zimli lang gschlafu... de hets es huere feins fruehstuck gigaeh, pancakes, spaek, eier, fricht...hmmm :) summi sind de nam z fruehstuck bri ane see ga hockey spile  und ga schlittschuehfahre. ich bi mit 3 anere ga uesritte! s isch enz schoen gsi! leider hani de gmerkt dassi immerno allergisch uf pferdi bi, aber es het schi glohnt :) am abe heiwer de nit gross gmacht. gmietli fernsehgluegt und spilni gmacht . am fritag heiwer de wieder lang gschalfu und de heiwer uefgruemt und de siwer nach red deer gfahre. ich bi mit de dr junger schweschter und 2 anere biz ga icheufe... hamer es pulli keuft wo halbe pris isch gsi :) de siwer zunera tanta heim ga warte bis de endli 7  isch gsi und de siwer ine hockey match gange. vo mine gaschtgschwischtrute dr cousin isch aebe dr schiedsrichter gsi und drum isch di ganz verwandtschaft ga luege. s isch es WHL game gsi, das isch z2. beschta uner NHL gleubi. da spilent juniore (sind d meischte in minem elter gsi) und ca. 10% vo dene waerdent nu diz jahr ind NHL uefgno, dr raescht geit ind usa oder susch swo ga spile.. s isch zimli idruecklich gsi. sind ca 6500 lit da gsi, am afang heinsch alli liechter uesgmacht, und de isch jede einzeln  spiler uessacho und de heinsch uf dene gizintet... de sind alli lit uefgstande und heind oh canada gsunge.. wirkli jedes einzelna het da mitgsunge :) s isch cool gsi! ich gleube ich fah langsam ah hockey z mege haha :)  nach dum spil siwer de wieder zer glich tanta vo vorer heim gange, hei da gmietli gitrueche und biz gaesse.. und hei ping pong gspilt und fernsehgluegt :)  nach dem siwer de numer zunera anera tanta (mini muetter het imgsamte 5 schweschtre...haha) heim gange und de heiwer de gschlafe.  di tanya (schweschter) und ich hei ufema wasserbett chenne schlafe, das isch voll komisch gsi. will jedes mal wenn schich eis vo isch biwegt het, isch z anera eu umchagschleudret worde... :) s isch nu luschtig gsi :)  ja und am samstag siwer de wieder z mittag uefgstande und si de bald mal heim gfahre...  ich bi eigentli zimli mieds gsi und ha nimme ueswelle, aber de bini de nu mit dr schweschter es paar lit ga bsueche und bi de schlussendli am 2 im bett glandet.    :)    vorer  bini gat mit dr muetter und dum vater d schweschter uf chauvin gfahre... da wohnt irasch freund... und di gehnt aebe more nach KUBA ... ich bi huere ifersuechtig, ich wellti eu ga... will hie is schwiichalt... :(  naja.. immerhin hets jetzt endli agfange z schniije. hoffentli schnits gnueg dasswer more chenne ga schneemobil fahre :)    ja.. so ich bi mal..    wuensche cha allne schoeni ferie und eu es bizi schnee :)    munzi pascale